*Pielikums Nr.1*

*Uzņēmuma līgumam Nr.5/4-10/2023*

*par VSIA “Latvijas Televīzija” veidotā satura par Vispārējiem latviešu dziesmu un deju svētkiem 2023.gadā recenzēšanu*

Neatkarīga nozares profesionāļa/eksperta recenzija par sabiedriskā pasūtījuma izpildi

NOVĒRTĒJUMA ANKETA

Recenzents: Arta Ģiga

Recenzētais elektroniskais plašsaziņas līdzeklis: Latvijas Televīzija

Recenzētā pārraide/sadaļa: Bardaks bēniņos

Recenzēto satura vienību skaits/ilgums: 1 raidījums, garums 17:10

Recenzēto satura vienību pārraidīšanas/publicēšanas datums/-i: 10.06.2023

1. **UNIVERSĀLIE KRITĒRIJI**
   1. **Satura/projekta atbilstība definētajiem sabiedriskā pasūtījuma uzdevumiem.**

Recenzenta vērtējums (atbilst/ daļēji atbilst/ neatbilst):

|  |
| --- |
| *Atbilst.*  *Pārraide “Bardaks bēniņos” atbilst definētajiem sabiedriskā pasūtījuma uzdevumiem sadaļā saturs bērniem un jauniešiem. Raidījums adresēts bērniem 3-6 gadu vecumā.* |

* 1. **Atbilstība konkrētās pārraides, satura risinājuma definētajam mērķim un uzdevumam.**

Recenzenta vērtējums (atbilst/ daļēji atbilst/ neatbilst):

|  |
| --- |
| *Atbilst.*  *Raidījums atbilst 3-6 gadu bērnu auditorijai, ir atraktīvs, raits un informatīvs. Konkrētā redzētā epizode var būt interesanta arī vecākiem bērniem.* |

* 1. **Vai projektam ir ilgtspējīgs efekts, tostarp žurnālistikas un mediju profesionālās kvalitātes uzlabošanā.**

Recenzenta vērtējums (atbilst/ daļēji atbilst/ neatbilst):

|  |
| --- |
| *Atbilst.*  *Projekta ilgtspējība izpaužas bērnu auditorijas piesaistīšanā sabiedrisko mediju saturam, cerot, ka viņi kļūs par lojāliem skatītājiem arī tālākajā dzīves gaitā.* |

* 1. **Satura pieejamības nodrošināšana daudzveidīgās satura izplatīšanas platformās un potenciālā sasniedzamā auditorija (atbilstoši definētajam, pieejamajiem datiem utt.).**

Recenzenta vērtējums (atbilst/ daļēji atbilst/ neatbilst):

|  |
| --- |
| *Atbilst.*  *Ir nodrošināta raidījuma pieejamība LSM bērnistabā, kas piedāvā drošu un daudzveidīgu saturu bērniem. Raidījums pieejams arī replay.lv un skatāms atklātā ētera kanālā LTV1.* |

* 1. **Satura atbilstība žurnālistikas ētikas un profesionālajiem standartiem, viedokļu daudzveidības nodrošināšana (atbilstoši žanra specifikai).**

Recenzenta vērtējums (atbilst/ daļēji atbilst/ neatbilst):

|  |
| --- |
| *Atbilst.*  *Šim raidījumam nav nepieciešama plaša viedokļu pārstāvība, tas ir žanrs, kas palīdz bērniem izzināt pasauli. Konkrētās epizodes ietvaros bija pārstāvēti gan dziedātāji, gan dejotāji, puikas un meitenes līdzvērtīgās lomās.* |

**2. SPECIĀLIE KRITĒRIJI FORMĀTA NOVĒRTĒŠANAI**

**2.1. Formas kritēriji (atbilstība formātam, scenārija dramaturģijas kvalitāte, vēstījuma dinamika, režijas kvalitāte, mūzikas izmantošanas prasmes, subtitru kvalitāte).**

|  |
| --- |
| *10.jūnija epizode bija veltīta Dziesmu svētku tematikai. Sērijas beigās bija iekļauta dziesma. Saturs noderīgs bērniem, vienkāršā formā skaidrojot, kā Dziesmu svētku gājiens atšķiras no pārgājiena, kas tajā piedalās un kā gatavojas svētkiem. Raidījumam ir daļa, kas notiek bēniņos ar izdomātiem tēliem – tā veicina iztēli. Daļa, kas filmēta ārpus bēniņiem, sniedz noderīgu informāciju. Vienas epizodes ietvaros netop skaidrs, kāpēc daži bērni līdzdarbojas bēniņos, bet citi- iztaujā par Dziesmusvētkiem. Taču iespējams, ka tas top skaidrs vairāku epizožu skatīšanās laikā, katrā ziņā tas netraucēja un raidījuma vērtību nesamazināja. Kopumā saturs atbilstošs 3-6 gadu vecumam, nav pārsātināts, ar skaidru un vienkāršu vēstījumu.* |

**2.2. Satura kritēriji (satura veidošanā iesaistītā personāla darba kvalitāte, satura vērtība un oriģinalitāte, satura neitralitāte un sabalansētība virsrakstos, līdos, vizuālajos risinājumos, valodas lietojums, informācijas avotu atlase un izmantojums, vēstījuma uztveramības kvalitāte, konteksta saprotamība).**

|  |
| --- |
| *Raidījumā iekļautais saturs ir drošs, nerada papildjautājumus, kas varētu būt satraucoši bērniem. Tēls- Bardaks ir jauks, aktieris to spēlē profesionāli. Tēls- Radio runā nedaudz pārāk pareizi dzīvam tēlam, bet 3-6 gadu veci bērni viegli tic visam, tāpēc tā nav problēma.* |

**2.3. Satura sagatavošanā iesaistītā personāla (žurnālisti, operatori, programmu vadītāji, moderatori, ilustrāciju autori utt.), kā arī sociālo mediju platformu redaktoru un autoru kompetence un profesionalitāte, atbilstība profesionālajiem standartiem.**

|  |
| --- |
| *Saistībā ar recenzējamo epizodi viss iesaistītais personāls darbojās profesionāli.* |

### **REKOMENDĀCIJAS**

**3.1. Vai sabiedriskā pasūtījuma ietvaros būtu jāturpina šāda satura nodrošināšana arī nākotnē?**

|  |
| --- |
| *Raidījums jāturpina, vēlams piepildot Bēniņus ar vēl citiem tēliem (virtuāliem vai dzīviem). 10.06.2023 raidījuma bēniņi bija samērā tukši. Citi tēli palīdzētu bērniem attīstīt iztēli un nebūtu tik pasīvi kā Radio. Raidījums atgādina “Kas te, es te”, tikai ar citiem tēliem un citā vietā.* |

**3.2. Vai projekta realizēšanai būtu nepieciešami kādi profesionālie redakcionālās prakses un satura uzlabojumi? Ja jā, kādi?**

|  |
| --- |
| *Būtiski uzlabojumi nav nepieciešami, vēlam būtu bēniņus ar laiku padarīt bagātīgākus un dzīvākus.* |

**3.3. Papildu secinājumi un rekomendācijas.**

|  |
| --- |
| *Iesaku padomāt par titru izmantošanu raidījumā, vienkārši skaidrojot, kas ir tie cilvēki, kas atbild uz bērnu jautājumiem.* |